O lebădă, blocată într-un fir de pescuit pe un lac din județul Argeș, a fost salvată de pompieri
O lebădă care a rămas blocată într-un fir de pescuit, pe un lac din localitatea Călineşti, a fost salvată de pompieri, a anunţat, duminică, Inspectoratul pentru Situaţii de Urgenţă (ISU) Argeş, relatează Agerpres.
Pompierii de la Topoloveni au intervenit în urma unui apel la 112.
"Echipajul de pompieri, ajuns la locul solicitării, a găsit lebăda în apropierea malului, fiind ţinută captivă de aţa în care se înfăşurase bine de tot, cel mai probabil în urma nenumăratelor încercări de a se elibera. Pentru a o scoate de acolo, unul dintre pompieri s-a echipat corespunzător şi a intrat după ea, reuşind să o aducă pe mal, pentru a îndepărta restul de aţă", se precizează într-o postare de pe pagina de Facebook a ISU Argeş.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank